فينيقيا

فينيقيا (كلمة جاية من  فوينيكي، وكتعني "البلاد ديال اللون لقوقي")، كانت حضارة قديمة سامية، بحرية، تزادت ف شرق البحر البيض المتوسط و غرب الهلال الخصيب، ف جوايه 2500 عام قبل الميلاد. العولاما متافقين بلي كانت شادة السواحل ديال شمال فلسطين، ولبنان، وجنوب سوريا، حتى للشمال عند البلاصة اللي كتسمة أرواد. ولكن كاين نقاش على فين كتوصل من جيهة الجنوب، وأبعد بلاصة ممكنة هي عسقلان.

الفينيقيين دارو مستعمرات بعاد، حتى وصلو لجهة الغرب ديال البحر البيض المتوسط، بحال قرطاج ونوميديا، وحتى الأطلسي، ونتاشرت حضارتهم ما بين 1500 و300 قبل الميلاد.

لكلمة د "فينيقيا" كلمة يونانية، وكانو كيقصدو بيها داك الثوب المصبوغ باللون القوقي، اللي كانو كيديروه من واحد النوع ديال الرخويات البحرية سميتها "مريق". الكلمة كانت كتدل على لمدون الساحلية الكنعانية الكبيرة، ولكن ما كانتش بالضرورة كتمتل الهوية ديال الفينيقيين براسهم. الحضارة ديالهم كانت مكوّنة من مدن مستقلة، بحالها بحال اليونان القديمة، وأشهرها: صور، صيدا، أرواد، جبيل، بيريتوس، وقرطاج. كل مدينة كانت بحال دولة ديال راسها، وما كاين حتى دليل أتري كيبين أنهم كانو كيشوفو راسهم كشعب واحد.

من ناحية الآثار، واللغة، وطريقة العيش، والدين، ما كاينش فرق كبير بين الفينيقيين وباقي الشعوب اللي كانت ساكنة فبلاد الشام.

مع هاديك 1050 قبل الميلاد، بداو الفينيقيين كيتسعملو الأبجدية ديالهم باش يكتبو اللغة ديالهم، وهاد الأبجدية هي أقدم أبجدية معروفة فالعالم، ولقاوها الباحتين فمدينة أوغاريت. وولات من بعد من أشهر طرق الكتابة فالعالم، وبداو التجار الفينيقيين كينشروها فكل بلاصة فحوض البحر البيض المتوسط، حتى تبناتها بزاف ديال الحضارات اللوخرين.

 أصل السمية 
السمية ديال الفينيقيين، بحال ما كايتقال فاللاتينية Poenī (بوينيكوس، ومن بعد ولات بينيكوس)، جاي من اليونانية Φοίνικες (فوينيكيس). الكلمة φοῖνιξ (فوينيكس) كانت كتعني بزاف ديال الحوايج: "الواحد الفينيقي"، "اللون ديال القرمزي/الأرجوان ديال صور"، ولا حتى "نخلة ديال التمر"، وهاد المعاني كاملين كاينين من وقت هوميروس. (طائر الفينيق، اللي هو طائر أسطوري، حتى هو كيتسمى بهاد الاسم، ولكن المعنى ديالو مابان حتى لقرون من بعد).

الكلمة φοῖνιξ ممكن تكون جاية من φοινός (فوانوس)، اللي كتعني "حمر بحال الدم"، وهاد اللخرة ممكن تكون مرتابطة بـ φόνος (فونوس) اللي معناها "القتل". صعيب نعرفو شنو هو المعنى الأصلي اللي كان قبل، ولكن باين بلي الناس ديك الساعة ربطو اللون القرمزي ولا القوقي مع التمر والصباغة، ومع التجار اللي كانو كيتاجرو فهاد المواد.

روبيرت س. بيكيس قال بلي الأصل ديال هاد السمية ممكن يكون أقدم من اليونانية، ويمكن حتى جا من اللغة المصرية (فينخو) اللي كانت كتعني الآسيويين ولا الساميين. ولكن هاد التفسير ماشي متفق عليه من عند كولشي.

فشي نصوص قديمة (بحال النصوص ديال إبلا)، كانت الأرض كتسمى "كن"، والشعب ديالها "كني". وفالقرن 14 قبل الميلاد، ف لوحات أمارنا، الناس ديال داك المنطقة كانو كيسميو راسهم "كنعاني" أولا "كنعانيين".

ف القرن السادس قبل الميلاد، كيتكتب هكاتايوس من ميليتوس بلي فينيقيا كانت كتسمى من قبل χνα (خنا). وهاد السمية تبناها حتى فيلو من جبيل، فالحكايات ديالو على الفينيقيين، وقال بلي "خنا" هو اللي ولى من بعد "فوينيكس".

السمية ديال هاد العرق (الفينيقيين) بقات كاتستعمل ف شمال إفريقيا] حتى للقرن الرابع الميلادي.

 الكنعانيين 
الكنعانيين كيتقسّمو، حسب اللغات اللي كانو كيهضرو بيها، ل عدة فروع، اللي أشهرها هما:

 الفينيقيين: كانو ساكنين على سواحل البحر البيض المتوسط من الجيهة الشرقية، يعني ف الشواطئ ديال سوريا و لبنان.
 الأموريين: كانو ساكنين ف وسط سوريا، و توسعو حتى للجبال ديال لبنان و الجبال ديال فلسطين.
 المؤابيين: كانو ساكنين شرق البحر الميت.
 العبرانيين: سكنو ف الجنوب ووسط فلسطين.
 العمونيين: كانو ساكنين شرق واد الأردن.

 الأصول ديال الفينيقيين 

تصغير|إنتشار الفينيقيين ف حوض المتوسط

هيرودوت، اللي كتب فـ 440 قبل الميلاد، كيدكر ف التقارير ديالو أساطير بحال ديال "آيو" و "أوروپا".

" على حساب ما تيقولو الفرس، اللي كيتعتبرو من بين الناس اللي كانو عارفين مزيان التاريخ، الفينيقيين هما اللي بداو المشاكل. هاد الناس، اللي كانو ساكنين من قبل فجنب بحر إريتريا، هاجرو من بعد للبحر البيض المتوسط، وستاقرو فالمناطق اللي معروفة دابا كـ"فينيقيا". وكيقولو بلي فهاداك الوقت بداو كيديرو رحلات بحرية طويلة، وكيسافرو بباطوات عامرين بالسلعة اللي تجيبوها من مصر وآشور..."، سلات الهضرة ديال هيرودوت.

المؤرخ اليوناني سترابو كان كيضن بلي الفينيقيين جاو من البحرين، وحتى هيرودوت كان كيآمن بهاد النظرية. هاد الفكرة تقبلها فنان ألماني فالقرن 19 سميتو أرنولد هيرين، اللي قال:

"عند الجغرافيين اليونانيين، كنلقاو بلي كانت جزر سميتها تيروس (أولا تايلوس) وأرادوس، وكانو كيفتاخرو بلي هما الدولة الأم للفينيقيين، وكيوريو بقايا ديال معابد فينيقية قديمة".

شعب صور اللي فجنوب لبنان، كان معروف بلي كيبقى محافظ على أصلو من الخليج العربي، وكانو الناس كيعلقو على التشابه فالسميات بين "تيلوس" و"صور" (Tyre).

حضارة دلمون اللي كانت فالبحرين، كانت مزدهرة ما بين 2200 و1600 قبل الميلاد، وهادشي باين من خلال التنقيبات اللي لقاو فيها مستوطنات وقبور ديال داك العصر.

ووخا داكشي، كاينين بعض الناس اللي كيقولو بلي ما كايناش أدلة كافية باش نأكدو بلي كان إستقرار حقيقي فالبحرين فالفترة اللي المفروض وقعات فيها هاد الهجرة ديال الفينيقيين.

 قديم 
المؤرخ أبو جرير الطبري (اللي توفى عام 310 هجري / 922 ميلادي) قال بلي الكنعانيين كانو من العرب البائدة، وبلي كيرجعو فأنسابهم للعمالقة وحتى بن خلدون نقل من الهضرة ديال الطبري وقال:

"الكنعانيين هما من العمالقة، وكانو منتشرين فبلاد الشام وكانو هما اللي حاكِمينها".

وزاد قال: "أول ملك كان للعرب فبلاد الشام، حسب ما كنعرفو، كان من العمالقة".

وقال حتى: "وكانو طسم، والعماليق، وأميم، وجاسم، كيهضرو بالعربية".

كايبان بلي التقافة الكنعانية تولدات فهاديك البلاصة من واحد التقافة أقدم منها، اللي هي تقافة العصر النحاسي الغاسولي (الغاسوليني المبكر). وهاد الحضارة الغاسولية تطورات من واحد لمجموعة ديال الرعاة البدو اللي كانو فنواحي ديال شبه الجزيرة العربية. وهاد المجموعة، فالأصل، جاية من خلطة ديال شعوب سابقة بحال النطوفيين والهاريفيين، واللي كانو عايشين فزمن ما قبل الفخار، وكانو كيعرفو الزراعة وتربية المواشي.

كل هاد التطور جا فواحد المرحلة اللي كان فيها أزمة مناخية كبيرة جوايه 6200 قبل الميلاد، واللي ساهمات فواحد التغيير كبير، اللي هو "ثورة العصر الحجري الحديت" فبلاد الشام.

جبيل (اللي هي فلبنان دابا) كانت موقع أتري معروف من العصر البرونزي المبكر.

أما أوغاريت (مدينة قديمة فشمال سوريا)، فهي كتعتبر دولة كنعانية من العصر البرونزي المعطل، ولكن اللغة اللي كانو كيهضرو بها، اللي هي الأوغاريتية، ما كتدخلش فاللغات الكنعانية الصافية.

 التحليل ديال الجينات 
الدكتور بيار زلّوعة، اللي متخصص فدراسة الحمض النووي وكيدرس فـ الجامعة اللبنانية الأميركية، دار واحد الدراسة حديثة فإطار المشروع الجينوغرافي ديال مؤسسة ناشيونال جيوغرافيك، واللي الهدف ديالو هو يفهم كيفاش كانو كيتحركو الشعوب عبر التاريخ.

فهاد الدراسة اللي دامت سنوات، قدر يكتاشف البصمة الجينية ديال الفينيقيين فالحمض النووي اللي خداوه من بعض الآتار الفينيقية، وحتى فجينات الكروموسوم Y عند نسبة كبيرة من الرجال اللي كيسكنو اليوم فالمناطق اللي كانت فيها الحضارة الفينيقية على سواحل البحر البيض المتوسط.

البصمة الجينية اللي لقاوها سموها الهاپلوݣروب J2، والناس اللي عندهم هاد البصمة وصلو للساحل الشرقي للبحر المتوسط علاين قبل 10 آلاف عام، مع بداية الإستقرار البشري (يعني ملي بداو الناس كيستقرو فمكان معين وما بقاوش غير كيرحلو). سكنو الأرض، دارو قرى ومن بعد مدن، ومن بعد بداو يهاجرو لمناطق خرة فحوض البحر البيض المتوسط، فين بناو مستوطنات وخلاو الآتار ديالهم وحتى الجينات ديالهم.

الجين J2 لقاوه علاين فجميع لمدون اللي دازو منها الفينيقيين، بحال قرطاج حتى صقلية، مالطا وغيرها، والوجود ديالهم فهاد البلايص كيرجع لشي 2000 قبل الميلاد.

واخا دراسات سابقة داروها باحتين خرين قالت بلي هاد J2 ماشي خاص غير بالفينيقيين، حيت هو أقدم منهم بزاف وكاين بكترة فمنطقة الهلال الخصيب، وبنسبة أكبر فالقوقاز، ولايني دراسة زلّوعة مشات بعد من غيرها.

هو ما حللش غير بـ J2، إنما حتى ستة نسخ مختالفة من شفرات نووية صغيرة مكررة، معروفة باسم Y-STR haplotypes، وكل وحدة منهم عندها بصمة جينية خاصة بالفينيقيين.

هاد الأنماط الستة (من PCS1+ حتى PCS6+) كيمتلو النسب الجيني اللي ممكن يكون نتاشر عبر الفينيقيين ملي كانو كيعمرو سواحل البحر المتوسط. وهاد الفرضية مدعومة بكون هاد الأنماط كاينة بنسبة كبيرة سوا فبلادهم الأصلية (فينيقيا) ولا فالمستعمرات اللي داروها.

 الأبجدية الفينيقية 
تصغير|132x132بك|نقش أحيروم، ملك فينيقيا جبيل، 1000 قبل الميلاد.The date remains the subject of controversy, according to Glenn E. Markoe, "The Emergence of Phoenician Art" Bulletin of the American Schools of Oriental Research No. 279 (August 1990):13-26) p. 13. "Most scholars have taken the Ahiram inscription to date from around 1000 B.C.E.", notes Edward M. Cook, "On the Linguistic Dating of the Phoenician Ahiram Inscription (KAI 1)", Journal of Near Eastern Studies 53.1 (January 1994:33-36) p. 33 JSTOR. Cook analyses and dismisses the date in the thirteenth century adopted by C. Garbini, "Sulla datazione della'inscrizione di Ahiram", Annali (Istituto Universitario Orientale, Naples) 37 (1977:81-89), which was the prime source for early dating urged in Arguments for a mid 9th -8th century B.C.E. date for the sarcophagus reliefs themselves—and hence the inscription, too— were made on the basis of comparative art history and archaeology by Edith Porada, "Notes on the Sarcophagus of Ahiram," Journal of the Ancient Near East Society 5 (1973:354-72); and on the basis of paleography among other points by Ronald Wallenfels, "Redating the Byblian Inscriptions," Journal of the Ancient Near East Society 15 (1983:79-118). 

الأبجدية الفينيقية كتكون من 22 حرف، وكلهم حروف ساكنة (مافيهمش الحركات). من هاديك 1050 قبل الميلاد علاين، بداو الفينيقيين كيعتامدو هاد الأبجدية باش يكتبو اللغة ديالهم، اللي هي لغة سامية شمالية.

كيتعتقد بلي هاد الأبجدية هي من أصول الحروف الهجائية لعصرية اللي كنعرفوها دابا. وبفضل التجارة البحرية ديالهم، الفينيقيون  نشرو هاد الأبجدية فبزاف ديال المناطق بحال الأناضول، شمال إفريقيا، وأوروپا، ومن بعد خداوها الإغريق وطوروها، ودارو منها نص فيه حروف متحركة وحروف ساكنة، وهكدا خرجات الأبجدية اليونانية.

السمية "الأبجدية الفينيقية" كاتطلق على النقوش اللي كيرجع التاريخ ديالها لـ 1050 قبل الميلاد، حيت قبل من داك الوقت، ماكانش كيبان الفرق بزاف بين الفينيقية، والعبرية، واللهجات الكنعانية اللخرين.

واحد من أقدم الأمتلة على هاد الأبجدية كاين فـالنعش ديال الملك أحيروم، واللي كيتسمى بـ"أهرام أحيروم"، واللي منحوتة عليه كتابات بالنص الفينيقي المتطور، وهادشي كيرجع لشي 1000 قبل الميلاد.

الفينيقيون كانو من أول الشعوب اللي عندها دولة منظمة وكتستعمل الأبجدية بشكل واسع. اللغات الكنعانية (بحال الفينيقية، الأمورية، العمونية، الموابية، والأدومية) كانت أول مجموعة لغوية موتقة فالتاريخ اللي ستعملات الأبجدية باش تكتب.

هاد الأبجدية خرجات من واحد الخط قديم عليها، اللي هو النص البروتو-كنعاني، واللي كان فيه شي 30 رمز، ولكن ماكانش مستعمل بزاف حتى بداو كايبانو الممالك السامية الجديدة فالقرن 13 و12 قبل الميلاد.

النص البروتو-كنعاني، فالأصل، جا من الهيروغليفية المصرية

 وقيتة العز( الذروة) ما بين 1200 و800 قبل الميلاد 
فرناند بروديل قال فكتابو وجهة نظر العالم باللي فينيقيا كانت واحد النمودج من بكري ديال "إقتصاد عالمي" دايرين به بالإمبراطوريات. وعادة كيتعتابر هاد الوقت ما بين 1200 و800 قبل الميلاد هو الوقينة اللي كانت فيها التقافة الفينيقية والقوة البحرية ديالهم فالعز ديالها. ولكن، ماكانش ساهل نلقاو أدلة أترية اللي كتنطبق مع هاد الفكرة.

ووخا داكشي، واحد الحاجة المميزة ففينيقيا فهاد الفترة (ما بين 1200 و800 ق.م) هي لقاو فيها هاكسيلفر فيه نسب ديال نظائر الرصاص اللي كتشبه المعادن اللي كاينة فسردينيا وسپانيا. هاد الدلائل المعدنية كيتوافقو مع ما جا فالتوراة على منطقة فغرب البحر البيض المتوسط سميتها "ترشيش"، اللي كانت كتزود الملك سليمان بالنقرة (الفضة) على طريق الفينيقيين، فالفترة اللي كانو فيها فالقمة ديالهم.

بزاف ديال المستوطنات الفينيقية الكبار تأسسات قبل من هاد الفترة ببزاف: بحال جبيل، صور فجنوب لبنان، صيدا، سميرة، أرواد، وبيروت (اللي هي دابا عاصمة لبنان)، كيبانو كاملين فالألواح ديال أمارنا.

وكانو هاد لمدون بحال تحالف ديال موانئ مستقلة، ومع دول خرا فالجزر وعلى سواحل ديال البحر البيض المتوسط، وكانو متاليين وزوينين للتجارة ما بين منطقة المشرق العربي اللي فيها بزاف ديال الموارد الطبيعية، وباقي العالم القديم. حوالَي 1200 قبل الميلاد، وقعات شي أحدات ما مفهوماش مزيان، اللي خلات الإمبراطوريات المصرية والهيتية تضعاف وتتدمر. وهاد الفراغ والدمار هو اللي خلا بزاف ديال لمدون الفينيقية تولي قوى بحرية كبيرة.

 التراجع: ما بين 539 و65 قبل الميلاد 

 الحكم الفراسي 
الملك الفارسي كوروش هاجم فنيقيا فـ539 قبل الميلاد. ومن بعد، الفرس قسمو فنيقيا الربعة ديال الممالك الكبار: صيدا، صور، أرواد، وجبيل. فهاد الفترة، لمدون الفينيقية ازدهرات، وكانو كيجهزو الأساطيل البحرية ديال الملوك الفرس. ولكن من بعد، التأتير ديال الفينيقيين بدا كينقص.

وفـ350 أولا 345 قبل الميلاد، وقع تمرد فمدينة صيدا، وكان كيقودو واحد سميتو تينِس، ولكن الملك أرتاكسركس التالت قمع هاد التمرد وسحقو. المؤرخ ديودوروس سيكولوس وصف كيفاش تدمرات المدينة.

 الحكم المقدوني 
الإسكندر الكبير قدر يسيطر على أغلب لمدون الفينيقية بلا حتى شي مقاومة كبيرة. ملك أرادوس استسلم ليه، وملك صيدا طاح بسهولة كبيرة. غير صور هي اللي قاومت الإحتلال، وبقات كتحارب حتى دخل ليها فـ332 قبل الميلاد، من بعد حصار طويل دام شي ستة شهور، من يناير حتى يوليوز.

ألكسندر كان قاسي بزاف مع مدينة صور. بعدما دخل ليها، دار إعدام لـ6000 شخص مباشرة، ومن بعد صلب 2000 من الناس المهمين فشواطئ ديال المدينة، وخدا كتر من 30000 شخص كعبيد باش يبيعهم. ووخا داكشي، خلا الملك ديال صور وعائلتو يعيشو، وحتى شي حجاج قرطاجيين اللي كانو مخبيين فمعبد ملقراط.

صعود المقدونيين دار حد للهيمنة الفينيقية فطرق التجارة فالشرق ديال البحر البيض المتوسط، وبداو ملامح التقافة الفينيقية كيتلاشاو بشوية بشوية فالوطن الأصلي ديالهم. ولكن قرطاج بقات مزدهرة فشمال إفريقيا، وكانت هي اللي مكلفة باستخراج الحديد والمعادن الغالية من شبه الجزيرة الإيبيرية، وكتستعمل البحرية القوية ديالها وجيوش المرتزقة باش تحمي مصالحها التجارية. وبقات هكا حتى دمراتها روما فـ146 قبل الميلاد، فالتالي ديال الحروب البونيقية.

من بعد ما مات الإسكندر الكبير، جاو حكام مقدونيين ولحد مورا واحد على الأراضي الفينيقية بهد الترتيب: لاوميدون فـ323 ق.م، بطليموس اللول فـ320، أنتيݣونوس التاني فـ315، ديميتريوس فـ301، وسلوقس فـ296.

ما بين 286 و197 ق.م، فينيقيا (ما عدا أرادوس) ولات تحت السيطرة ديال البطالمة ديال مصر، اللي عينو كهنة ديال "عشتار العليا" باش يكونو حكام على صيدا، بحال أشمونازار اللول، تبنيت، وإشمونازار التاني.

وفـ197 ق.م، رجعات فينيقيا وسوريا مع بعضياتهم تحت حكم السلوقيين. المنطقة ولات "هلينية" كتر، يعني كتأتر بالتقافة اليونانية. صور رجعات مستقلة فـ126 ق.م، ومن بعد صيدا فـ111 ق.م.

من بعد، جا الملك تيغرانس من أرمينيا وسيطر على سوريا وفينيقيا من 82 حتى 69 ق.م، ولكن غلبو لوكولوس. وفـ65 ق.م، بومبي العظيم دمج هاد المنطقة فالإمبراطورية الرومانية، وولات جزء من ولاية سوريا. وفـحدود 200 ميلادية، ولات فينيقيا مقاطعة رومانية مستقلة.

 جغرافية المناطق ديالهم وإنتشارهم 
الكنعانيين سكنو أغلب السواحل الشرقية ديال البحر البيض المتوسط (اللي دابا كتشد سوريا، لبنان، وفلسطين) من جوايه 5000 عام قبل الميلاد. ومنذ 1100 ق.م، الناس اللي كانو ساكنين فالمناطق الشمالية ديال صور، ولاو كيتسماو "الفينيقيين" حتى لفوق، حتى السواحل العليا ديال سوريا.

الفينيقيين بناو مدن على السواحل الغربية ديال البحر البيض المتوسط، ومدن بحال صور، أوغاريت، أرواد، صيدا، وجبيل ما زالين عامرين حتال دابا

فينيقيا ولمدون اللي تابعة ليها وصلو لقمة المجد ديالهم فالتجارة فالقرن 13 قبل الميلاد، حيت كانت عندهم إتصالات بحرية مع بزاف ديال المناطق فالعالم القديم، والتجارة ديالهم وصلات لمستوى عالي بزاف.

فالتواخر ديال الألفية التانية قبل الميلاد، السيطرة ديال الإيجيين على البحر البيض المتوسط سالات، وهادشي عطى للفينيقيين فرصة باش يتوسعو فالتجارة البحرية ديالهم. الباطوات ديالهم، ومن بعد المستعمرات ديالهم، تفرقات فمناطق كثيرة فالمتوسط.

 فالحوض الشرقي 
لمدون الفينيقية فالعصور القديمة كانت كتمتد على الساحل من مدينة أوغاريت فشمال سوريا (اللي كتعرف دابا براس شمرا) حتى عكا فشمال فلسطين، على طول كيقرب لـ322 كيلومتر.

من بعد، مشاو وستاقرو فالسواحل الشرقية ديال قبرص، حيت فيها بالنحاس والحجارة الكريمة بزاف، وزيد عليها الحبوب، الخمر، والزيتون، وبسباب الموقع ديالها اللي فوسط بين عالمين. وبناو مخازن ديالهم فݣاع السواحل ديالها

اهتمو بزاف بمنطقة كيليكية وطرطوس، ومن تما مشاو حتى وصلو لرودس اللي كتقابل الساحل. ستاقرو حتى فجزيرة كريت وجزر "السيكلاد". ولكن ما وصلوش بعد من الداردنيل باش يديرو مستعمرات، حيت المسافة كانت كبيرة. و واخا هكاك، القوافل ديالهم وصلو حتى لسواحل البحر الكحل وأرمينيا.

أما فالجنوب، فكانو الفينقيين حاضرين، ولكن ما داروش مستعمرات حيت المصريين كانو موجودين تما. غير هوما دارو مخازن ديالهم فممفيس، وكانو كيستافدو من حرية التجارة. وحتى دارو حي خاص بالصوريين من القرن 12 قبل الميلاد، وبناو فيه معبد ديال الربة عشتروت.

 فالحوض الغربي 
منين ولات المنافسة مع الإغريق قوية، الفينيقيين فضلو يخليو الساحة خاوية لصيدون، وحولو النفود التجاري ديالهم للحوض الغربي ديال البحر البيض المتوسط. ستاقرو فصقلية، وفـ«يوتيقا» (اللي هي اليوم مدينة عتيقة فتونس)، ومالطا. وكانو كيهتمو فختيار المستعمرات البحرية ديالهم بالموقع التجاري والبلاصة المزيانة باش يديرو الموانئ.

ومن تما، تحركو الفينيقيين حتى لجنوب سردينيا، والجزر اللي حداها بحال «الباليار». ومن بعد، مشاو نيشان نحو «ترشيش» (اللي هي فسپانيا)، وحولو واحد من المراكز التجارية ديالهم تما لمستعمرة.

 قرطاج 
تصغير|أتار ديال ديور فينيقيين فقرطاجة - تونس

قرطاج (اللي كيتقال عليها حتى "قرطاجة") ما كانتش هي أول مستعمرة داروها الفينيقيين فشمال إفريقيا، حيت سبقوها مستعمرات بحال «يوتيقا» (فـ1000 ق.م) اللي كانت على واد مجردة، و«زارتيس» (اللي هي بنزرت دابا). وسماوها "قرطاج" (المدينة الجديدة) باش يفرقوها على جارتها "يوتيقا" (المدينة القديمة).

تبنات قرطاج علاين فـ814 قبل الميلاد، وكان الهدف منها تكون حلقة وصل بين مدينة صور والمستعمرات الفينيقية اللي فالغرب. الصوريين ختارو ليها واحد البلاصة استراتيجية، فالنص بين الحوض الشرقي والحوض الغربي ديال البحر البيض المتوسط. كانت مرتابطة بالقارة الإفريقية من جهة البر، وبالبحر مع بزاف ديال المحطات، المخازن، والمستعمرات الفينيقية اللي فالغرب.

من بعد ما طاحت صور، ولات قرطاج هي اللي ورتات الدور ديالها، وبنات واحد الإمبراطورية تجارية كبيرة بزاف، حتى ولات كيتضرب بها المتال فالرخا والتطور.

و من المهم نعرفو بلي الفينيقيين اللي كانو ف قرطاج كانو كيتسماو "البونيقيين"، و هي سمية جات من الدمج بين الفينيقيين و السكان الأصليين ديال شمال إفريقيا.

 الوصول لسواحل الأطلسي 
فاش كان كيهضر على عواميد هرقل، الباحت وليم سيرفات لمح لإحتمال بلي الفينيقيين قدرو يوصلو للسواحل الأطلسية ديال أوروپا، فإطار البحت ديالهم على أسواق جديدة باش يبيعو فيها المنتوجات ديالهم.

 الإبحار على إفريقيا 
هيرودوت كيدوي على بلي الفرعون نكاو التاني كان بغا يوسع النشاط البحري والتجاري ديالو، وطلب من البحارة الفينيقيين يديرو رحلة بحرية حدا إفريقيا كاملة. البحارة دارو الرحلة، وخدات منهم تلت سنين، بداو من البحر الحمر، دازو من راس الرجاء الصالح، ورجعو من جهة جبل طارق.

العالم القديم ما صدقش هاد الرحلة، خصوصا ملي قالو البحارة بلي الشمس فواحد اللحظة ما بقاتش كتشرق من الليسر ديالهم، ولكن من الليمن، وهادشي كان غريب بزاف عليهم.

وملي كانت كتنقص عندهم المونة، كانو كيتوقفو على السواحل، يزرعو شوية ديال الغلة، ومنين يحصدوها، كيرجعو يكملو الرحلة ديالهم.

 العبور ديال الأطلسي 
فواحد الدراسة ديال الباحتة «هاينكة زودهوف» اللي ترجمو للعربية الدكتور حسن عمران تحت عنوان «معدرة كولومبوس، ما كنتيش أول واحد كتاشف أمريكا»، قالت من بين الحجج العلمية ديالها بلي عبور الأطلسي سبق كولومبوس بقرون.

لقاو فمريكان بعض الأدلة والآتار اللي كتدل على بلي الفينيقيين قدرو يدوزو من الأطلسي ويوصلو لأمريكا فالعصور القديمة. من بين هاد الشواهد، آلاف القطع الأترية اللي تلقاو فمقابر فكواتيمالا، من بينها واحد الحرز صغير (تميمة) بزاف للإله «بيس» اللي كان عندو وجهو قبيح وعندو اللحية بزاف، وكانو السكان ديال الشرق الأوسط فالألف اللول قبل الميلاد كيعتقدو بلي تيجيب الحظ لخايب والشؤم.

الفينيقيين كانو معروفين بالمهارة ديالهم الكبيرة فالبحرية، وبالخبرة ديالهم فالسفر فالبحار، ووجود الحرز ديال بيس فالقبور كانت من طقوسهم اللي تبتوها عولاما الأتار فالقبورا ديالهم فبزاف ديال المناطق فالشرق الأوسط.

وزيد عليها النقش المشهور اللي معروف بنقش بارايبا فالبرازيل، والنقوش اللي كتاشفها «ستيف بارثالوميو» فوسط ولاية أوتاه فلميريكان، اللي كيعطيو دلالات على بلي الفينيقيين دازو من لقارات د أميريكا.

 مدن فينيقية 
لمدون الفينيقية كانو على الشط الشرقي ديال البحر البيض المتوسط، ومن بينها:

 جبيل: كانت معروفة قديما باسم "جبال" وباللاتينية "بيبلوس"، وهي من أقدم لمدون فالعالم اللي باقيين عامرين بالسكان، وخرجات منها الأبجدية الفينيقية.
 صور: من أقدم لمدون الفينيقية، تأسسات فالألف التالت قبل الميلاد، ومن تواخر الألف التاني قبل الميلاد ولات من أشهر لمدون.
 بيروت (بيريت)، الدامور، وصيدا اللي كانت أكبر مدينة فينيقية.
 أوغاريت (دابا معروفة برأس شمرا): كاينة شمال مدينة اللاذقية، وكانت مهمة بزاف حيت كانت فعلا بلاصة استراتيجية، وتكتشفات فيها أقدم أبجدية وأقدم نوتة موسيقية.
 أرواد: هي الجزيرة الوحيدة المأهولة فالجهة الشرقية ديال البحر البيض المتوسط، كاينة فسوريا.
 طرابلس (تريبولي): سماوها بهاد السمية حيت كانت مكونة من تلاتة ديال لمدون صغار، وحدة ديال الصوريين، وحدة ديال الأرواديين، و وحدة ديال الصيدونيين.
 طرطوس: حتى هي مدينة فينيقية معروفة و كان عندها مرسى مهم من القديم.
 صيدا (صيدون): حتى هي كانت من لمدون المهمة بزاف.
 جبلة: كان فيها مرسى ديال مملكة سيانو.
 و على الجهة الغربية، كانت قرطاج، اللي كانت من العواصم الفينيقية ف كَاع شمال إفريقيا (ف تونس دابا).

كاينين بزاف ديال لمدون خريو اللي بناتهم الفينيقيين فلبنان وسوريا وفلسطين. وكانو كيعملو جوج ديال الموانئ ف كل مدينة، واحد ف الشمال و واحد ف الجنوب باش يسهل التواصل بيناتهم.

لمدون الفينيقية كانت عندها علاقات تجارية وتقافية مع مصر وبلاد الرافدين، وكانت مبنية على المحبة و التبادل. وكانو كيوصلو ليهم الخشب ديال الأرز اللي كانو كيستعملوه ف البني و صناعة الباطوات و الفلايك.

 سكيكدة (ف الجزائر): حتى هي كانت من أهم لمدون الفينيقية، و كانو الفينيقيين كيسميوها "روسيكادا".

 البيع والشرا ديالهم 

تصغير|طرق التجارة ولمدون المهمة ديال الفينيقيين.

الفينيقيين ما قدروش يتجاهلو التجارة مع بلاد أمورو، و بلاد ما بين لويدان، و حتى الدول و الشعوب اللي كاينة وراهم. و ولات الطرق ديال القوافل كتدوز من جميع الإتجاهات، و ولات واصلة حتى لبلدان اللي كيربطها ب فينيقيا البحر، بحال مصر و آسيا الصغرى. و من بين أهم الطرق اللي كانو كيتبعوها:

 الطرق الساحلية كاين طريق كيهبط للجنوب، كيدوز من لمدون الفينيقية كاملين، ومن ساحل فلسطين حتى كيوصل لسينا. و من تماك، كيتقسم الطريق ل جوج:
 اللول كيمشي جيهة شبه الجزيرة العربية، واللي كانو فيها مدن معروفة فالخليج وكانو كيسميوهم "مدن فينيقية".
 التاني كيمشي نحو مصر، السودان، والحبشة. أما الطريق الساحلي اللي كيمشي للشمال، كيدوز من فينيقيا وكيكمل لجيهة كيليكيا، اللاذقية، أوغاريت وطرطوس. وكانت مدينة حتوسه (دابا كتسمى بوغاز كوي) فـتركيا، هي النقطة اللي كتربط "الطريق الملكي" الفارسي اللي كيوصل لـ "ساردس" (عاصمة ليديا) مع الطريق الشمالي اللي كيوصل لأرمينيا والبحر الأسود.
الطرق الداخلية: كانو جوج طرقان كبار:
 الطريق اللول كينطلق من الطريق الساحلي الشمالي، وكيكمل من أوغاريت لـحماة، حلب، الرها، كركميش، نصيبين فالجزيرة السورية، ومن تما كيتصل بوادي الفرات حتى كيوصل لبلاد ما بين لويدان، أولا كيمشي من حران حتى نينوى.
 الطريق التاني كيدوز من جبال لبنان، كيمشي لالزبداني، دمشق، تدمر، ومن تما كيوصل حتى لبلاد ما بين الويدان وشرق سوريا. هاد الطريق هو اللي قصير ݣاع ولكن كيتعتبر هو الأصعب.
وكانت الجزيرة العربية وبلاد ما بين لويدان بحال شي قنطر كبيرة كتربط فينيقيا بالهند. فهاد الطرق، كانو الفينيقيين كيديرو علاقات زوينة مع الشعوب والقبائل اللي كيدوزو من عندهم، وكيتفاهمو معاهم، وكيعاونو بعضياتهم باش يكونو دلالة (سماسرية) ولا مرشدين فالرحلات. وهكا قدرو يبنيو محطات تجارية وأحياء خاصة بهم، وبهاد الطريقة كانو كايحميو القوافل ديالهم من الشفارة، خصوصا فالجهات البعيدة والمعزولة.
ماشي غريب إلى كانت الرحلة ديال التجار الفينيقيين كتدوم عوام وعوام. كانو متجولين، كيعرضو على الناس الصنعة ديالهم وحتى ديال شعوب خرا. حيت بلاد بحال فينيقيا ما كتنتجش بزاف، غير شي حاجة قليلة بحال الخشب، الزيوت، والخمور. وداكشي علاش كانو كيعتمدو على تجارة المنتوجات ديال الشعوب الخرا، كيشريوهم ومن بعد كيعاودو يبيعوهم. متلا: كيجيبو الصوف، الجلود، واللحم من وسط سوريا، العسل والحبوب من فلسطين، الأفاويه والعطرية من الشرق البعيد، النحاس من قبرص، اليونان، والقوقاز، الدهب من سپانيا، الأحجار الكريمة من مصر وسينا، الريحة من بلاد بين الويدان، الأبنوس والعاج من السودان، الكتان والقطن من مصر، والخيول من أرمينيا.

تصغير|متقال فينيقي لوزن البضائع.

 الحضارة الفينيقية 

 مصادر الحضارة الفينيقية 
أغلب المعلومات اللي عندنا على التاريخ ديال الفينيقيين جاية من مصادر خارجية:

الكتابات المصرية، البابلية، والآشورية، خصوصا البريات اللي كانو كيتبادلوها فراعنة مصر مع أمراء سوريا ومدن كنعانية.

المصادر اليونانية، بحال قصايد هوميروس فـ "الإليادة" و"الأوديسا"، وكتابات المؤرخين اليونانيين بحال هيرودوت.

المصادر الرومانية، بحال المؤرخ يوستينوس.

كتاب التناخ (الكتاب العبري)، اللي جات فيها سمية كنعان بشكل سلبي، و دكر بزاف ديال لمدون الفينيقية اللي كانت مهمة.

و ب جانب هاد المصادر اللي جاو من برا، كاينين حتى:

الكتابات الفينيقية اللي لقاوها منقوشة على النواويس (القبور) و الأنصاب (الآتار).

الإكتشافات الأترية لعصرية اللي لقاوها ف أوݣاريت و جبيل.

و الحفريات اللي داروها ف صور و صيدا و البقاع.

 التنظيم السياسي 
الفينيقيين ما كانوش كيميلو يبنيو دولة قوية بحال البابليين ولا الآشوريين ولا المصريين، إنما كانو مقسمين لدويلات صغار (مدن مستقلة)، و كل وحدة كتسير راسها براسها. و كان دايما التنافس حاضر بيناتهم.

السبب علاش ما قدروش يوصلو لوحدة سياسية بين هاد لمدون هو:

 التنافس التجاري اللي كان بيناتهم.
 وصعوبة التنقل والمواصلات، حيت كاينين جبال، غابات، أودية، و طرقان صعيبة، الشي اللي خلا لمدون تنعزل على بعضها.

واخا هاد التفرقة، ف شي مرات كانو كيتحالفو، خصوصا يلى كان شي خطر براني كيهددهم، وكان التحالف كيتدار تحت زعامة شي مدينة كبيرة.
 نظام الحكم 
نظام الحكم عند الفينيقيين كان شبه ديمقراطي. كل مدينة كانت عندها حكومة خاصة، وكان كيرأسها ملك ولا حاكم، واللي غالبا كيورت الحكم من العائلة ديالو. ولكن السلطة ديالو ما كانتش مطلقة، وكانو كيساعدوه فالحكم:

 مجلس تمتيلي (بحال برلمان صغير مكون من مشرعين).
 مجلس الأشراف (اللي هما الأغنياء و ناس عندهم نفود).
 و زيد عليهم الكهنة، اللي كان عندهم تأتير كبير ف تسيير شؤون الحكم.

صور، و جبيل، و أرواد، كانو دايرين إتحاد إقتصادي، والمركز ديالو كان ف طرابلس. و كانو كيديرو فيها جتماعات و مؤتمرات باش يناقشو القضايا الإقتصادية والمشاكل المشتركة، وكيخدمو على إستقرار لمدون وضمان المصالح ديال كل وحدة.

قليل ما كانو كيناقشو الأمور السياسية، التركيز ديالهم كان بالأساس على الإقتصاد.

 الديانة ديال الفينيقيين 
الديانة ديال الفينيقيين كانت مبنية على عبادة قوى الطبيعة، بحال:

 الشمس، القمر، الأرض، السما، البحر، الشتا، الرعد، البرق، والعواصف.

وكانو كيديرو رب خاص بكل حاجة عندها علاقة بالحرب، الفلاحة، البحر، والملاحة والصيد. وكانو كيعيطو عليه بـ "بعل".

و زيد على هادشي، كانو حتى كيألهو الملوك و الأبطال ديالهم، و كانو كايآمنو بـ تتليت رباني (بحال الأب، الأم، و الولد)، و متال عليه:

 إيل، عناة، و بعل (وفشي روايات: عشتروت و أدونيس).

و مع الوقت، ولات عندهم فكرة بلي الإله "إيل" كاين ف كولشي، و كيقولو بللي الفينيقيين هما أول شعب ف التاريخ اللي آمن ب رب واحد (توحيدي)، اللي هو "إيل".
 أشهر لأرباب ديالهم 

 إيل: سيد لأرباب.
 بعل: رب الخصب و النما، و كان كل مدينة عندها بعل ديالها، بحال:
 بعلبك (بعل – بك)
 بعل شميه (بعل – السما)
 بعل بيروت
 أدونيس: رب الشمس والحياة، وكان المركز ديال العبادة ديالو فـجبيل.
 عشتار (عشتروت): معروفة كإلهة الحب، الخصب، والجمال، وكانت العشيقة ديال أدونيس، وعبادتهم كانت منتشرة فجميع لمدون.
 أشمون: رب الصحة (فصيدا).
 ملكارت: رب مدينة صور، كانو كيسميوه "ملك المدينة".
 رشف: رب البرق والرعد والنور.
 داغون: رب الزرع والنبات.
 موت: رب الموت.

 الهياكل (المعابد) 
الفينيقيين بناو معابد كبيرة باش يعبدو لأرباب ديالهم، وأشهرها كان:

 معبد أدونيس وعشتار فمغارة أفقا (فين كاين منبع واد إبراهيم ف جبيل).

المعبد كان مكون من 3 أجزاء:

 القسم الدخلاني: فيه كيكون الإله و كتقام فيه العبادة.
 القسم لبراني: كيكون ممر باش تدخل للقسم الداخلي.
 الساحة العامة: حداها كاينة ديور الكهنة والموظفين اللي خدامين فالمعبد.

 تقديم الأضاحي 
فالأوقات اللي كتكون صعيبة، كانو الفينيقيين كيتقربو للأرباب بضحايا بشربة. ولكن ف شي مرات، كانو كيعوضو البشر ب الحيوانات.

 كانو كيدبحوهم، و كيديرو الدم ديالهم على التماتيل، و كيشويو اللحم ديالهم فالمدابح.
 و كانو كايآمنو بلي الدخان اللي كيطلع كيخلي لأرباب تشبع و ترضى عليهم.
 الكهنة كانو كيديرو الصلوات، الأدعية، الشطيح و الغنا ف هاد العوايد.

 مواسم الإحتفالات 

عند الفينيقيين، كانو جوج مواسم رئيسية ديال الإحتفال:
 موسم الفرح والبهجة: وكانو كيديروه فالربيع، كرمز لعودة الإله أدونيس للحياة من جديد.
 موسم الحزن والكآبة: وكان كيوقع فالخريف، وكيرمزو بيه لموت أدونيس. القصة ديال أدونيس كتحكي بلي تقتل على يد حيوان بري ومتوحش فغابات وادي إبراهيم، واللي ولى مكان مقدس عند الفينيقيين. وكانو كيحزرو للإله موت (اللي كان كيتعتبر ملك العالم السفلي) باش يرجّع أدونيس للحياة، وفعلا تحققات الرغبة ديالهم ورجع.

 ما بعد الموت 

الفينيقيين ما كانوش كيآمنو بالحياة جاوجة من بعد الموت، ولكن كانو كايآمنو بلي الروح ما كتموتش، وكتبقى قريبة من الجسد فحالة سكون وهدوء.
 الملوك والنبلاء، كانو كيدفنوهم فصنادق ديال الحجر.
 أما الناس العاديين، فكانو كيدفنوهم فـصنادق ديال الخشب. وكانو كيديرو هاد الصنادق فبلايص محمية ومخبية باش ما يوصلوش ليها الشفارة. وكانو كيديرو مع الميت:
 المونة (المؤونة)
 المواعن ديال الطين
 المجوهرات وكانو كينقشو سمية الميت على القبر ديالو، والعائلة ديالو كانت كتمشي تزورو من وقت لوقت، وكيديرو فوق القبر:
 الورود
 الماكلة والشراب على حسب المعتقد ديالهم، كانو كايظنو بلي روح الميت كتفرح بهاد الشي.

 ديانتهم 
الديانة ديال الفينيقيين كانت عبارة على مجموعة ديال العوايد والعبادات، وكانت كل مدينة فينيقية كتدير عوايد مختالفة شوية على اللخرى، واخا أنهم كاملين كانو كيتشاركو فنفس النظرة للإله والطبيعة والكون.

وكانت العادة فهاد لمدون بلي كل مدينة عندها تلاتة ديال لأرباب:

 رب كبير فالعمر، كيرمز للقوة والحكمة، وكان غالبا كيتسمى بعل (يعني السيد).
 ربة أنثى، كتمتل الحياة والدكاء والخصوبة.
 رب شاب، كيرمز للولادة، النمو، والنبات.

 لأرباب ديالهم 

 فـجبيل، التلاتي كان:
 إيل (الإله الكبير)
 بعلة جبيل (الربة الأنتى)
 أدونيس (الإله الشاب)
 فـصيدون:
 بعل صيدون (المسن)
 عشترت (الأنثى)
 أشمون (الإله الشاب، وكانو كيحتافلو بموتو وبعثو كل عام)
 فصور:
 بعل شميم (رب السما)
 عشترت (أم لأرباب والبشر والنبات)
 ملقارت (الشاب، وملك المدينة)

وكاينين أرباب خرين مدكورين فالآتار، بحال:

 بعل حامون: تعبد فقرطاجة وغرب البحر البيض المتوسط.
 تانيت: الربة القرطاجية.
 بعل لبنان: خدم ليه عامل حيرام آنية من البرونز فقبرص (قرت حدشت).
 موت: رب الحر، الصيف، والحصاد.
 بعل كاسيوس، بعل صافون، براتي: أرباب الجبال.
 شمش: ربة الشمس.
 يم، يوم، شَهَر: أرباب البحر والقمر.

 طقوس العبادات 
ما كايناش معلومات كتيرة وواضحة على العوايد اللي كانو كيديروها الفينيقيين، ولكن اللي معروف:

 كانو كيقدمو الأضاحي باش يرضيو لأرباب.
 الكهنة كانو كيتلبسو اللباس الأرجواني فالطقوس.
 أي واحد بغا يدخل لباحة الهيكل ويقدم قربان، خاصو:
 يغسل (يتطهر)
 ويبدل حوايجو بحوايج نقية وجديدة.
 كانو كيبعدو الخنازير على هيكل ملقارت، حيت كيعتابروها كتدنس المكان.

وكانو شي خطرات ماشي غير كيعطيو من البهايم ديالهم كأضحية، ولكن حتى من البشر، يعني شي واحد من الناس العاديين ولا من العبيد، وكانو كيختاروه وكيقدموه كأضحية. هاد الشي كتبوه فنقش أتري سموه نقش بارايبا.

و ف الإحتفالات ديال موت الإله، كانو الناس:

 كيحسنو ريوسهم
 كيضربو ريوسهم
 كيبكيو وكيعلنو الحداد
 وكيعم الحزن فلمدون كاملين

و النهار اللي كيرجع فيه الإله للحياة، كانو كيقولو:

"راه طلع للسما."

 علوم الفينيقيين، فنونهم وآدابهم 

 طرق الكتابة قبل ما يكتاشفو الأبجدية الفينيقية 
قبل ما الفينيقيين يخترعو الأبجدية ديالهم فالقرن 14 قبل الميلاد، كانو الشعوب القدام كيكتبو بطرق مختالفة:

 فمصر، كانت الكتابة تصويرية سميتها الهيروغليفية.
 فبلاد ما بين الويدان، كانت الكتابة المسمارية.

ومع الوقت، تطورات هاد الكتابات من صور لمقاطع صوتية، ومن بعد لواحد النظام ديال الحروف، حتى ولات عندهم جوايه 24 حرف فـالبدية ديال الألف التاني قبل الميلاد.

 الأبجدية الفينيقية 
الأبجدية الفينيقية كتعتابر من أعظم الإنجازات الحضارية اللي داروها الفينيقيين، وواحد من أكبر الخدمات اللي قدموها للعالم.

 الفينيقيين كانو معروفين بالكتابة المقطعية الصوتية، ولكن لقاو راسهم محتاجين نظام جديد، يكون بسيط، مفهوم، وواضح لكلشي، ومناسب للحياة ديالهم اليومية والإجتماعية.
 وبهدا، طورو أبجدية جديدة مكونة غير من 22 حرف، وبداو كيكتبو بها وكيينشروها فبلدان كتيرة.

 أنواع الأبجديات الفينيقية 

 أبجدية أوغاريت:
 تكتبات بـالخط المسماري.
 كترجع للقرن 14 ق.م.
 كانت مشهورة بزاف فمدينة أوغاريت، اللي وصلات الشهرة ديالها لمناطق كتيرة فشرق البحر البيض المتوسط.
 لكن المدينة دمروها الغزاة الآنيين اللي جاو من اليونان.
 وكتعتابر هاد الأبجدية من أكمل وأهم الأبجديات فالتاريخ.
 الأبجدية السينائية:
 تكتاشفات فمنطقة سينا.
 شكلات محاولة ديال الكنعانيين باش يتحولو من الكتابة التصويرية والمقطعية للأبجدية.
 أبجدية جبيل:
 فيها 22 حرف.
 كانت كتكتب بالقلم والحبر على ورق البردي.
 كتكتب من الليمن لليسر.
 هي الأصل اللي تفرعات منو جميع الأبجديات السامية لخرة (بحال العبرية والعربية)، وحتى الأبجدية اليونانية.
 ومن هاد الأبجديات، تفرعات الأبجديات لعصرية اللي كنستعملو اليوم.

 العلوم عند الفينيقيين 
الأبجدية، الإختراعات، الرحلات الجغرافية، والمستعمرات اللي داروها الفينيقيين فبزاف ديال البلايص فالبحر البيض المتوسط، كان عندها أتر كبير فتاريخ الشعوب القديمة.

الفينيقيين، خصوصا ناس ديالصور وأوغاريت، كانو معروفين بزاف فالعلوم، خاصة فـ:

 علم الفلك
 علم الحساب (هاد الجوج كانو ضروريين فالملاحة والتجارة ديالهم)

 المساهمات العلمية ديالهم 

 القرطاجيين (اللي هما فينيقيين سكنو فتونس) كانو أول ناس دارو الفلوس الورقية، ولكن من جلود الحيوانات.
 هما اللي اكتاشفو خطوط الطول والعرض، وبداو كيديروهم فالخرائط باش يحددو فين كاينة المستعمرات والمحطات التجارية ديالهم.
 اكتاشفو النجم القطبي الشمالي باش يحددو الإتجاهات فالليل.

 فـعلم الجغرافيا 

 الفينيقيين ساهمو بزاف فتطور علم الجغرافيا، من خلال الرحلات الاستكشافية ديالهم:
 دارو جولة حول إفريقيا.
 دازو من مضيق جبل طارق.
 مشاو للبحار والمحيطات، وتعرفو على المناخ، النباتات، السكان، العادات والتقاليد ديال شعوب إفريقيا.
 المؤرخين كيظنو بلي الفينيقيين وصلو بـالباطوات ديالهم حتى السواحل ديال بريطانيا، وربما حتى القارة الميريكانية، قبل ما يكتاشفها كريستوف كولومبوس.
 الدليل على هاد الشي هو لوحة بارايبا (Paraíba)، اللي تكتاشفات فالبرازيل، وكتبين بلي الفينيقيين ممكن يكونو وصلو لها قبل بزاف.

 الفنون عند الفينيقيين 
فالألف التالت قبل الميلاد، الفن ديال الفينيقيين كانت كيقلد فنون ديال حضارات خرى، بحال:

 الفن القبرصي
 الفن المسيني
 الفن الإيجي
 الفن المصري
 وفنون بلاد بين الويدان (العراق اليوم)

ولكن، مع الوقت، خصوصا فالألف اللول قبل الميلاد، ولى عندهم فن خاص بيهم، وتحررو من التقليد والاقتباس، وبان فيهم الإبتكار والإبداع الحقيقي.

 أبرز مظاهر الفن عندهم 

 الصباغ الأرجواني:
 كيستخرجوه من الصدف.
 كيديرو به التوب المطرز، اللي ولا مشهورة بزاف فالعالم القديم.
 الخزف:
 تفننو فيه بزاف.
 دارو:
 كؤوس على شكل تماتيل ديال راقصات.
 قراعي د الريحة على شكل تماتيل صغار.
 الأبارق والمزهريات اللي كانو مزينين بالألوان والنقوش الرائعة.
 صناعة النقود والأختام:
 كانت مشهورة بالدقة والإتقان.
 أدوات الزينة:
 الحلي المصنوعة من العاج، الدهب، النقرة، والأحجار الكريمة.
 الرسم والنقش
 نقشو على الخزف، الخشب، والمعادن.
 النحت:
 كيبان فـ:
 تيجان الأعمدة
 المسلات (نصب تذكارية)
 اللوحات الفنية الدقيقة

 لبني والهندسة 
كانو بارعين فـ:

 هندسة القصور
 مصاوبة الهياكل (المعابد)
 صناعة الباطوات:
 التجارية
 الحربية

 الموسيقى والغناء 

 الفينيقيين كانو كيهتمو بالموسيقى بزاف، وكيطوروها فـالعوايد الدينية ديالهم.
 وكان عندهم آلة موسيقية مشهورة سميتها العود، وهد الآلة خداتها منهم شعوب كتيرة فالعالم القديم.

 الآداب عند الفينيقيين 
الإكتشافات اللي تدارو فمدينة أوغاريت (اللي هي اليوم راس شمرا فـ سوريا) فـ عام 1929، خصوصا فالمجال الأدبي والديني، كان عندهم أتر كبير فالتعرف على الترات الأدبي ديال الفينيقيين.

من بين أهم هاد الإكتشافات:

 الملاحم الأدبية والدينية بحال:
 ملحمة بعل
 كارت
 وأقهات بن دانيال

هاد النصوص كتبوهوم فالقرن الربعطاش قبل الميلاد بالأبجدية الأوغاريتية، وكيعبرو على النشاط الأدبي الكبير اللي كان فهاد المدينة.

زيادة على هاد الشي:

 لقاو ألواح حجرية مكتوبة بالخط المسماري فأوغاريت.
 هاد الألواح كانت فيها معلومات على:
 العلوم
 الآداب
 الفنون
 والأديان
 وهاد الشي كيبين بلي الفينيقيين كانو كيشاركو فالإنتاج الفكري والتقافي، وماشي غير تجار بحال ما قالو بعض المؤرخين القدام (من اليونان، الرومان، المصريين، البابليين، والآشوريين).

لكن، المشكل الكبير هو بلي أغلب الكتابات ديال الفينيقيين كانت كـتـكتب على ورق البردي، وهاد النوع ما كيبقاش مع الوقت، وداكشي علاش ما بقى منو حتى شي حاجة علاين.

 الإقتصاد 

 الفلاحة 
الفينيقيين ما خلاوش حتى مورد إقتصادي  ما ستاغلوهش. خدمو أرضهم بأقصى ما يمكن تعطيهم، ودارو صناعات متنوعة باش ما يبقاوش يشريو من برا. ولكن كانو كيركزو بزاف على التجارة حيت كانت هي المورد الرئيسي ديالهم.

 المعطيات الطبيعية 
الأرض اللي كانت عند الفينيقيين ما كانتش كتنتج داكشي اللي كافيهم من الغلة، ماشي حيت ما خدموش الفلاحة، ولكن حيت البلاد كانت صغيرة بزاف. فينيقيا كانت عبارة على ساحل طويل، فيه سهول رسوبية وريوس جبلية. الجبال ديالها كانت مغطية بالغابات، وخلات ليهم غير شوية ديال الأرض فالسفوح اللي كتطل على البحر باش يحرتوها.

المزروعات كانت كتقسم على جوج مناطق: وحدة سهلية اللي كانت فيها الخضرا، الحبوب والنخل، ووحدة جبلية اللي كانو فيها الكروم والزيتون. الفينيقيين ما خلاوش حتى شبر فالأرض ما حرتوهش، ودارو جهدهم باش يصاوبو الحواجز ويمنعو التربة من الانجراف مع الشتا والفيضانات.

 طرق الإنتاج 
كانو كيحرتو بسكة ديال الخشب مدورة، متيسعة للزراعة، وكيجروها العجولا، الحمير، وحتى بنادم. وكيحيدو السبول بمنجل بسيط مربوط بحجرة. وكيطحنو القمح فالندر (البيدر) تحت "النورج"، وكيغربلوها بيدهم ولا بالمدراة، ومن بعد كيجمعوها باش يخزنوها لوقيتة الشتا.

 الإنتاج 
الشراب ديال فينيقيا كان معروف بزاف فبرا. وقرطاجة اللي بناتها مدينة صور كانت كتبيع الخمر ديالها حتى للرومان. الفينيقيين بدلو شجر الزيتون البري بشجر مستورد، وبداو ينتجو باش مايحتاجوش يشريو. وتفننو فزراعة الرمان، حتى نقلوه لقرطاجة. وحتى الكتب اللي تكتبات على الفلاحة كانت مشهورة، وتترجمات للغة اللاتينية.

 الغابات 
الغابات كانت سبب طمع الجيران ففينيقيا. كانت الجبال كلها مغطية بالغابة، وكانو كيشوفوها بحال منجم ما كيخلاش. الفينيقيين بداو يقطعو فيها بزاف، ومصر كانت هي اللولة اللي تاجرت مع مدينة جبيل على ود الخشب. ولكن ملي ولى الخشب قليل، جبيل ولات ضعيفة.

ومنين ولات فينيقيا تحت حكم الآشوريين، الكلدانيين، والفرس، هاد السلاطين بداو يبانو ويفتاخرو على بعضياتهم بالقصور ديالهم اللي مصنوعة من خشب الأرز ديال لبنان. وكانو كيعطيو لفينيقيا ضرائب فشكل خشب.

 الصناعة 

 الصباغة بالأرجوان 
الصناعة ديال الصباغة الأرجوانية كانت حكر على مدينتي صور وصيدون. وكانو كيستعملو وحد النوع ديال الصدف الطبيعي سميتو "الموريكس"، اللي كان كيتكاتر  بزاف على الشط ديالهم. كياخدو كميات كبيرة، حتى ولى قليل دابا.

منين كيحيدو الغلالات (الصدف) من البحر، كيخرج منو سائل صفر كيصبغو بيه التوب، ومنين كينشف كيتحول اللون ديالو لبنفسجي. وكل ما تعرض للضو، كيزيد يلمع. وكانو الفينيقيين كيتقنو هاد الصباغة، وكانو كيعطيوها ألوان غامقة ولا زاهية. فالحقيقة الصباغة ما كانتش حمرا، كانت بنفسجية، ولكن باش إديرو الإشهار صوروها حمرا قرمزية.

حتى دابا كاينين تلال ديال الغلالات (الصدف) ديال الموريكس حدا صيدا كتدل على وجود المصانع القديمة ديال الأرجوان. وحيت الريحة ديالها كانت خايبة، كانو كيبنيو المصانع برا لمدون. وقدرو يطورو الصناعة ديالهم حتى تغلبو على المنافسة الإيجية اللي كانت قوية فالتواخر ديال الألف التاني قبل الميلاد.

 المصنوعات المعدنيّة 
من بين المعادن اللي كانو كيستعملوها الفينيقيين كاين القصدير، النحاس، الحديد، والذهب. فالبدية، كانو كيجيوبو القصدير من آسيا، بالضبط من بلاد عيلام، ومن آسيا الصغرى. ومنين ولى عندهم التقدم فالملاحة، ولاو كيجيوبو حتى من إتروريا (اللي دابا فالطاليان)، ومن سپانيا، وصلو حتى لجنوب نݣليز (اللي معروفة ببلاد الكورنواي).

النحاس كانو كيجيبوه من جبال أمانوس، أما الحديد فكانو كيستخرجوه من بلادهم.

ماكانوش كيتسعملو كميات كبار، حيت الإستعمال ديالهم كان محدود، وكان كافيهم باش يديرو:

 السلاح
 المواعن
 التماتيل
 الكيسان
 والفلوس، اللي كانت منقوشة عليها تصويرة ديال مركب فينيقي.

أما الدهب، فكانو كيستعملوه غير فالحليّ والحوايج ديال الزينة.

 الجاج والعاج 
الفينيقيين مختارعوش طريقة صناعة ديال الجاج، إنما خادوها من المصريين، ولكن زادو فيها وطوروها، حتى خلاو الجاج شفاف ودارو منو أنواع كتيرة.

صاوبو منو: كيسان، قراعي، قراعي د الريحة. صور وصيدون كانو مبدعين فالتلوين ديال الجاج، ودارو منو ألوان بحال: البيض، الصفر، اللحمر، الزرق

ووصل بيهم الفخر بصناعتهم لدرجة أنهم كانو كيوقعو بسمياتهم على المنتجات المصنوعة من الجاج، بحال "جاسون" و"أرتاس".

وكانو كيديرو:، خواتم، حلاقي، دبالج، عقود، فيها بأحجار ديال الجاج كتشبه بزاف للحجارة الكريمة.

وحتى كيسان جاج ديال الفينيقيين كانو الإغريق كيعطيوها جوائز للي رابحين فالمسابقات الرياضية، وهادشي مدكور فالإليادة.

أما بالنسبة للعاج، راه ماكانش ففينيقيا، ولكن كانو، كيجيوبوه من الهند على طريق بلاد ما بين الويدان، ولا من إفريقيا على طريق مصر

صاوبو منو: صنادق صغيرة، تماتيل، وزوقوهم بطريقة زوينة

وتنلقاو أعداد كبيرة من هاد المصنوعات ديال العاج فالمقابر والتوابيت (صنادق اللي كيتدارو فيهم الميتين)، حيت كانو كيدفنوها مع الميت. ودابا، بزاف ديال هاد القطع كاينة فالمتحف البريطاني.

 صناعة الخزف 
الفينيقيين كانو معروفين بزاف فصناعة الخزف. دارو منو كميات كبيرة ديال القلات، الزلايف، والتماتيل الصغيرة. وبما أنهم كانو كيهتمو بالتجارة كتر من الفن، ماكانوش كيركزو على الجمالية بزاف، ولكن كيصاوبو حوايج رخيصة وساهلة للبيع فالأسواق.

مع الوقت، تطورات الصناعة ديالهم حتى ولاو كيصوبو من الخزف توابيت (نواويس). وغالبية القلات والمواعن اللي لقاوها، لقاوها فالمقابر، حيت كانو كيديرو فيها الروايح ولا حوايج كيدفنوها مع الميت.

كاين شي قلال لقاوهم فـ "كفر جرّه" (حدا صيدا)، كيبينو بلي الفينيقيين وصلو يديرو الخزف رقيق، متماسك، وكيطنطن فاش كتضربو، وهادشي كيبين شحال تطورات الصناعة ديالهم.

 صناعة الباطوات 
السبب الرئيسي اللي خلا صناعة الباطوات تزدهر عند الفينيقيين هو بلي الخشب كان متوفر بكترة، واللي هو المادة الأولية باش إصنعو الباطوات. وحيت الفينيقيين كانو كيعتمدو على البحر فالتنقلات والتجارة ديالهم، فراه كانو مضطرين يطورو الباطوات ديالهم، حتى ولاو كيديرو فلايك كبار.

كانو جوج أنواع ديال الفلايك:

 فلايك تجارية: طويلة، وكل جهة فيها صف ولا جوج ديال الناس كيسدو بالمجادف، على حساب الحجم ديال السفينة. المقدمة ديالها كتكون طالعة وكيساليوها براس حيوان، وفالنص ديالها كاين سارية كتهز الشراع.
 فلايك حربية: المقدمة ديالها حادة ومصاوبة باش تضرب العدو مباشرة. ومن اللور، كاينين جوج عارضات طوال كيديرو بيهم التوجيه فيما بغاو (بحال الدفة).

الباطوات ديالهم ولات مشهورة بزاف، وولات فينيقيا قوة بحرية كانو كيتمناو إكونو بحالها بزاف ديال الإمبراطوريات بحال مصر، بلاد ما بين الويدان، وفارس.

وحتى روما، خدات النمادج ديال الباطوات ديالها من الباطوات ديال قرطاجة (اللي هي من أصل فينيقي).

 ميزة الصناعة الفينيقيّة 
إلى جينا نستثيو صناعة الباطوات، غادي نلقاو بلي أغلب الصناعات ديال الفينيقيين كانت كتهم الكماليات، بحال: الجاج، الصباغة الأرجوانية، الخزف، العاج. بعض الصناعات كيما الأرجوان، كانو محتاكرينها ورافعين التمن ديالها بزاف. وفاش ماكانوش قدّ الحرفيين ديال الشعوب لخرة فالإتقان، كانو كيديرو نمادج تجارية بسيطة وساهلة للبيع، بحال المصنوعات ديال الخزف.

معظم المنتوجات ديالهم كانت: صغيرة الحجم، سهلة تهز، ما كتهرسش دغيا فالباطوات، وهدا هو السبب علاش لقاو الباحتين المنتوجات الفينيقية منتشرة فكل البحر البيض المتوسط، وحتى داخل البلاد اللي كانو كيتاجرو معاها. وكانو كيحرصو يصاوبو هاد الصناعات باش مايضطروش يشريوها من برا، حيثت كانو كيبغيو يربحو، ومايبقاوش تابعين للغير.

الفينيقيين ماكانوش غير وسطاء، ولكن ولاو حرايفية، صناع ومبدعين فهاد الحرف الكمالية. واخا الطبيعة ما كانتش مساعداهم بزاف باش يديرو صناعة كبيرة، قدرو مع دلك يخرجو منتوجات صناعية متنوعة.

وحتى ملي كانو كيقلدو الصناعات ديال شعوب خرة، كانو كيضيفو عليها اللمسة ديالهم الخاصة، وكانت كتخرج بجودة عالية، كيف كيبان فـ: الصفا ديال الجاج ديالهم، والتلوين ديالو بالألوان الزوينة، واستعملوه بلاصة الأحجار الكريمة. أما صناعة الباطوات، فكانت المجال اللي برعو فيه بزاف، حيت ساعدتهم فيه بزاف ديال العوامل: الخشب، الخبرة فالملاحة، المعرفة الجغرافية والفلكية، والسواحل اللي كتلاءم الصيد والسفر.

 الملاحة 
الملاحة نشطات ففينيقيا بسباب بزاف ديال العوامل، بحال صعوبة التنقل فالبر، وبسباب بلي كاين الخشب بزاف، وزايدون البلاصة فاش كانو كانت زوينة بزاف فالعالم القديم. الفينيقيين زادو طورو الملاحة ديالهم بخدايم خرين عندهم علاقة بهاد الضومين، بحال صناعة الباطوات، وختيار بلايص زوينين للموانئ، وستاغلو المعارف ديالهم فالجغرافيا والفلك، وحتى دارو مستعمرات باش تكون وسيلة ديال التواصل.

 ظروف الملاحة 
الفينيقيين ما كانوش كيعرفو البوصلة، ولكن عرفو كيفاش يلقاو الشمال بفضل النجم القطبي، اللي سماوه الإغريق "النجم الفينيقي". بداو كيتنقلو حدا الشط، وما كانوش كيدخلو للبحر بزاف، وكانو كيتجنبو يسافرو فالليل باش ما يتلفوش. لمدون ديالهم ولاو محطات تجارية، وبين كل وحدة ووحدة كانت مسيرة نهار. استفادو حتى من الجزر اللي كاينة فبحر إيجه، وزارو كل مناطق الأرخبيل الإغريقي. وباش يوصلو لمصر فالجنوب، دارو الرحلة على مراحل، وبقاو تابعين الشط حتى وصلو للدلتا. ومن تم كملو الرحلات ديالهم حتى خرجو من البحر البيض المتوسط.

 الرحلات 
التجارة اللي كانو كيربحو منها خلات الطموح ديالهم يكبر، وولاو كيديرو رحلات استكشافية. وحدة من هاد الرحلات داروها بطلب من الفرعون "نخاو"، اللي مول الرحلة، وكانت فحدود 1600 قبل الميلاد، وانطلقت من شواطئ البحر الحمر. دامت 3 سنين ودارت على "ليبيا" (يعني إفريقيا)، ورجعو من البحر المتوسط لمصر. منين وصلاتها واحد العاصفة قوية، تفارق واحد الباطو من الباطوات ديالهم على لوخرين، وجابتها التيارات والرياح حتى وصلت الشرق البرازيل.

أما الرحلة اتثانية، دارها واحد من قرطاج اسميتو "حنون"، كلفو بيها مجلس الشيوخ، وكان الهدف منها يلقاو أسواق جديدة. "حنون" هدا مشى فالإتجاه المعاكس للرحلة ديال "نخاو".

وكاينة رحلة تالتة دارها مواطن آخر من قرطاج، اسميتو "حملكن"، داز من مضيق جبل طارق، وكمل الرحلة ديالو 4 شهور، حتى وصل لجنوب نݣليز. هاد الرحلتين ديال قرطاج كانو ما بين 450 و350 قبل الميلاد.

 المستعمرات 
فتواخر الألف التاني قبل الميلاد، ما بقاتش السيطرة ديال الإيجيين على البحر المتوسط. الشي اللي خلى الفينيقيين يتفسو ويرتاحو شويا نفسيا. وتفرقت الباطوات ديالهم ومن تم نتاشرات المستعمرات ديالهم فجميع أنحاء المتوسط. وداكشي خلا الأساطير كتنسب تنسب لصور الأمر ديال إنشاء ݣاع كل المستعمرات الفينيقية. إنما الواقع ماشي هكاك.

 فالحوض الشّرقي 
فالحوض الشرقي من المتوسط، الفينيقيون دورو على قبرص سلسلة ديال المخازن. وتصداو للمنافسة الإغريقيّ اللي تزادت فالقرنين الرابع والتالت ق.م والطمع فقبرص راجع للغنى ديالها بالنحاس والحجارة الكريمة، زيد عليها كترة الحبوب والخمور والزيتون، بالإضافة إلى بلاصتها اللي جاية فالوسط بين عالمين. أما فآسيا الصغرى فاهتمو فيها بمناطق كيليكيه و«طرطوس» بصفة خاصة. ومن تما وصلو حتى ل «رودس» اللي مقابلة الشط. تم تزاد الخطر اللي داير بهم بهم، حيت تقربو من مناطق النفود الإغريقيّة. وواخا هكاك ستاقرو ف «كريت» وجزر «السيكلاد». ولكن الفينيقيين ما قدروش يتجاوزو مضيق "الدردنيل" فبني المستعمرات، حيت كانو خايفين يبعدو بزاف على بلادهم الأصلية، وخا القوافل ديالهم وصلو حتى لسواحل البحر الكحل و"أرمينيا".
وفالجنوب، ما كانش ساهل عليهم يديرو مستعمرات فالمناطق اللي كانت تحت النفود ديال المصريين، وداكشي علاش بقاو غير تيديرو مخازن فـ "ممفيس"، وفهاد البلاصة كانو متمتعين بحرية التجارة. وانطلاقا من القرن الطناش قبل الميلاد، دارو حي خاص بالناس ديال صور (الصوريين)، وبناو فيه معبد للإلهة عشتروت.

 فالحوض الغربي 
منين ولات المنافسة قوية من عند الإغريق، الصوريين فضلو يخليو المجال لصيدون، وحولو النشاط التجاري ديالهم للحوض الغربي ديال البحر المتوسط. ستاقرو فـ«صقلية»، و«يوتيقا» (اللي هي المدينة القديمة فتونس حاليا)، و«مالطا»، وكانو كيديرو حسابهم مزيان منين يبݣيو يختارو البلايص، خصوصا من ناحية التجارة والموانئ الطبيعية.

من تم، تحركو نحو جنوب «سردينيا» والجزر اللي حداها، بحال «الباليار». ومن بعد مشاو لـ«ترشيش» (اللي هي فسپانيا)، ودارو من وحدة من المحطات التجارية ديالهم مستعمرة.

ولكن منين ولات المسافة بعيدة على أرض كنعان، ما بقاتش «صور» هي المركز الرئيسي ديالهم، إنما ولات «قرطاجة» هي أكبر وأهم مستعمرة فينيقية.

 قرطاجة 
ما كانتش قرطاجة هي أول مستعمرة داروها الفينيقيين فشمال إفريقيا، حيت كانت قبلها «يوتيقا» (اللي تأسسات فـ1000 قبل الميلاد) على واد مجردة، و«زارتيس» (اللي هي اليوم بيزرتا). تسمات قرطاجة بـ"المدينة الجديدة" باش يفرقوها على جارتها "المدينة القديمة" اللي هي يوتيقا. تأسسات اللي تأسسات علاين فـ814 قبل الميلاد، وكان الهدف منها تكون بحال القنطر اللي كتربط بين «صور» وباقي المستعمرات الفينيقية.

الصوريين ختارو ليها بلاصة استراتيجية، وسط البحر المتوسط، كتربط بين الحوض الشرقي والغربي. كتربط برا بالقارة الإفريقية، وبحرا بجميع المحطات والمخازن والمستعمرات ديالهم فالجهة الغربية. ما كانوش سكان «صور» كيتصورو فشي نهار بلي هاد المستعمرة اللي بناوها غادي تولي كتنافسهم. وأن وقيمتها غادي تزاد منين جاو الآشوريين وسيطرو على فينيقيا، ومنين هدم «نبوخذ نصر» الكلداني مدينة «صور» اللي فالبر، ما بقات حتى مدينة كتفوق على «قرطاجة»، ولات هي اللي كتمتل وتكمل سياسة «صور» و«صيدون»، وبدات كتوسع النفود ديالها فالحوض الغربي ديال البحر المتوسط، حتى وقعات مواجهة بينها وبين الإغريق فـ550 قبل الميلاد.

قدرات «قرطاجة» فهاد الوقت تكسب الرومان وتديرهم فصفها، ولكن منين الرومان دارو بها الخيانة، وولاو أعداء، تقضى على «قرطاجة» فـجوج حروب تعرفو بـ"الحروب البونيقية".

 الطرق التجارية البرية 
الفينيقيين ما قدروش يتجاهلو التجارة مع بلاد "أمورو"، وبلاد ما بين الويدان، والبلدان والشعوب اللي وراهم. الطرق ديال القوافل تفرعات فكل الإتجاهات، حتى وصلات لبلدان كتربطها بفينيقيا علاقات بحرية بحال مصر وآسيا الصغرى. وأهم الطرق البرية ديالهم كانو هي الطرقان الساحلية والطرقان الداخلية.

 الطرق الساحلية 
كاين طريق كيمشي للجنوب، كيدوز من جميع لمدون الفينيقية وساحل البحر المتوسط. وهاد الطريق كيتفرع لجوج:

 الفرع اللول كيمشي فإتجاه خليج العقبة وشبه الجزيرة العربية، وفهاد الجهة على الخليج العربي كانت مدن تسمات بمدن الفينيقيين.
 الفرع التاني كيمشي لمصر، والسودان، والحبشة. أما الطريق الساحلي اللي كيمشي للشمال، فكيدوز من فينيقيا حتى كيليكيا. وكانت العاصمة ديال الهيتيين"حتوسه" (دابا كتسمى بوغاز كوي) نقطة ملاقية بين "الطريق الملكي" الفارسي اللي كيوصل لـ"ساردس" (عاصمة ليديا فغرب آسيا الصغرى)، والطريق الشمالي اللي كيمشي نحو أرمينيا والبحر الأسود.

 الطرق الداخلية 
كاينين جوج طرقان رئيسيين:

 اللول كيتفرع من الطريق الساحلي الشمالي (فشمال سوريا)، وكيمشي من "أوغاريت" حتى "حماه"، ومن بعد "حلب"، و"الرها"، و"كركميش"، و"نصيبين"، ومن تما كيتصل بوادي الفرات حتى ما بين الويدان والجزيرة السورية، أولا كيمشي من "حران" لـ"نينوى".
 التاني كيدوز من جبال لبنان، وكيوصل حتى "الزبداني"، ومن بعد لـ"دمشق"، ومن تم ل "تدمر"، ومن تما لبلاد ما بين الويدان. هاد الطريق هو القصير ݣاع ولكن صعيب بزاف.

كل من الجزيرة العربية وبلاد ما بين الويدان كانو كيربطو فينيقيا بالهند.

وفهاد الطرق، الفينيقيين كانو دايرين علاقات مزيانة مع الناس ديال البلدان اللي كيدوزو منها. كانو كيتفاهمو مع القبايل، وكياخدو منهم ناس يخدمو معاهم كسماسرية ولا كمرشدين فالطريق. وهادشي كيعاونهم باش يديرو محطات تجارية ولا حومات خاصة بهم. وكيكونو القوافل ديالهم محمية من الشفارة فالطرقان البعيدة والمعزولة.

 السلع 
التجار الفينيقيين كانت الرحلات ديالهم كتاخد منهم شي مرات سنوات، حيت كانو كيتنقلو بزاف، وكيمشيو يعرضو المصنوعات ديالهم وديال شعوب خرا. بلاد بحال فينيقيا ما كانتش كتنتج بزاف، غير شوية ديال الخشب، والزيوت، والخمر، وداكشي علاش كانو كيعتمدو بزاف على السلع اللي كيشريوها من بلدان خرة باش يعاودو يبيعوها. بحال: الصوف، الجلود، واللحم من سوريا والعسل والحبوب من فلسطين والعطرية من الشرق البعيد والنحاس من قبرص، اليونان، والقوقاز والدهب من سپانيا والأحجار الكريمة من مصر وسينا والروايح من بلاد ما بين الويدان والأبنوس والعاج من السودان والكتان والقطن من مصر والخيول من أرمينيا...

 اللغة 
أغلب الباحتين فالمجال ديال اللغات والآتار كيتفقو بلي الفينيقيين هما اللي ختارعو الأبجدية الأصلية، اللي تولدات منها بزاف ديال الأبجديات فالعالم، بحال: اليونانية، اللاتينية، العربية، والعبرية. لقاو أقدم لوح طيني مكتوب فيه هاد الأبجدية فـ"أوغاريت"، اللي قريبة من مدينة اللاذدقية فسوريا. المؤرخ اليوناني "هيرودوت" نسب هاد الإختراع لواحد الفينيقي سميتو "قدموس". ومنين مشى قدموس لمدينة "تيفا" (فأوروپا)، نشرهاد الأبجدية بين الشعوب اللي تما. وكاينة حتى نقوش فتيفا كيبان فيهم قدموس كيعلم ولادو الحروف الأبجدية.

من أقدم الكتابات اللي تكتبات بهاد الأبجدية الفينيقية، كنلقاو نقوش على قبر ديال الملك "أحيرام" ديال مدينة "جبيل" (أولا "بيبلوس") اللي فشمال لبنان. وتلقاو حتى نصوص فينيقية فبلدان خرين، بحال: قبرص، مصر، سپانيا، الطاليان، وخاصة تونس، وحتى فأغلب الدول اللي دايرة بالبحر البيض المتوسط. وكانت اللغة الفينيقية كتكتب من الليمن لليسر، بحال العربية. وكاين حتى واحد الباحت سميتو "ستيف بارثالوميو" قال بلي لقى آتار فينيقية جاية من قرطاجة فوسط ولاية "يوتا" فـمريكان.
 شوف معاك 
قرطاج

ليونان لقديمة

حضارة

تونس


تصنيف:بلدان د أسيا
تصنيف:أنطروپولوجيا تقافية
تصنيف:حضارات
تصنيف:لألفية 2 قبل لميلاد
تصنيف:لقرن 6 قبل لميلاد
تصنيف:لقرن 7 قبل لميلاد
تصنيف:لقرن 8 قبل لميلاد
تصنيف:ؤروپا لقديمة
تصنيف:حضارات د لعصر لمحوري
تصنيف:تاريخ د لميديطيراني